cyanic-selkie/wikianc huggingface dataset:
Felipe da Souza Gomes
Bakgrunn
Gomes er født med glaukom (grønn stær), katarakt (grå stær) og netthinneavløsning. Han begynte å miste synet da han var åtte år gammel, og begynte med parafriidrett i 2003. Han konkurrerer for klubben Associacao Dos Deficientes Visuais de Taubate Vale Do Paraiba, og trenes av Fabio Dias Silva.
Karriere
Han deltok i Para-VM i friidrett 2006 i Assen, og fikk der sølv på 4 x 100 meter stafett. I 2007 deltok han ved Parapanamerikanske leker i Rio de Janeiro, og fikk der sølv på 100 meter og bronse på 200 meter. Begge disse øvelsene ble vunnet av hans landsmann Lucas Prado.
Han deltok ved Paralympiske sommerleker 2008 i Beijing, men fikk ingen medaljer der. Han endte på 8.-plass på 100 meter, etter at han kom på fjerde- og sisteplass i B-finalen der. På 200 meter kom han på 12.-plass, og på 4 x 100 meter stafett ble det brasilianske laget diskvalifisert. Han skulle også delta tresteg, men stilte ikke til start grunnet skade.
Gomes deltok ved Parapanamerikanske leker 2011 i Mexico, men fikk ingen medaljer der. Han deltok ved Paralympiske sommerleker 2012 i London, sammen sin ledsager Leonardo Souza Lopes. På 100 meter fikk han bronse, bak Lei Xue og Lucas Prado. I semifinalen der løp han på ny personlig rekord, med 11,20. På 200 meter fikk han gull, også her satte han ny personlig rekord i semifinalen, med 22,97 sekunder. Året etter deltok han i Para-VM i friidrett 2013, og fikk der sølv på 100 meter i klassen T11, bak Lucas Prado. Han satte mesterskapsrekord i forsøksheatet, med 11,34 sekunder. På 200 meter ble han slått ut i semifinalen, der han løp på 23,44 sekunder. Han deltok igjen under Para-VM i friidrett 2015, og fikk der gull på 200 meter og sølv på 100 meter, bak David Brown fra USA. Under Parapanamerikanske leker 2015, og han fikk der gull på 400 meter og på 4 x 100 meter stafett. I tillegg fikk han sølv på 200 meter, bak David Brown.
Han deltok i sitt tredje Paralympics da han deltok i Paralympiske sommerleker 2016 i Rio de Janeiro. Der vant Brasil 4 x 100 meter i klassen T11-13, med ny paralympisk rekord og områderekord for Amerika, med tiden 42,37 sekunder. Individuelt fikk han tre sølvmedaljer; han kom på andreplass på 100 meter, 200 meter og 400 meter i klassen T11.
Skihpajávri
Skihpajávri er en innsjø i Utsjok kommune i landskapet Lappland i Finland. Innsjøen ligger 186,2 meter over havet og har et areal på 0,46 km². Skihpajávri er utspring for Skihpajohka, og er en del av Polmakvassdraget.
Innsjøen ligger innenfor Kaldoaivi ødemarksområde.
Carin Jennings-Gabarra
Carin Jennings-Gabarra  (født 9. januar 1965) er en amerikansk tidligere fotballspiller.
Jennings ble født i New Jersey, men flyttet tidlig til Palo Verdes Estate i California. Som de fleste av sine landslagsspillere, var også Jennings erfaring med fotball begrenset til videregående skole og universitet, i hennes tilfelle University of California, Santa Barbara. Hun ble kort tid etter dette knyttet til det nystartede amerikanske landslaget, der hun markerte seg i større grad. Hun ble med USA til VM i Kina, der hun, Michelle Akers og April Heinrichs ble sett på som livsfarlige angrepsspillere. Jennigs leverte også i stor grad. Hun scoret to mål i den jevne kampen mot Sverige og tre i semifinalen mot Tyskland. Jennings ble dermed verdensmester og samtidig fikk hun «Gullballen» som turneringens beste spiller. Hun kom på delt tredjeplass med Linda Medalen i toppscorerlisten, som ble vunnet av Akers.
Året etter giftet hun seg med trener Jim Gabarra, og hun har siden opptrått som enten Carin Jennings, Carin Jennings-Gabarra eller Carin Gabarra. Hennes innsats i neste VM var ikke fullt så imponerende. Med null mål og utslått i semifinale av Norge, kan det ikke regnes blant Jennings' beste. I året etter vant hun OL på hjemmebane, men hun var innbytter i samtlige kamper, og kom enten ikke inn eller inn mot slutten i de fleste av dem. Etter å ha vunnet OL-gull, trakk Jenning seg fra fotball. Siden har hun vært fotballtrener.
Kasakhstan under VM i friidrett 2015
Kasakhstan deltok under VM i friidrett 2015 (utendørs) fra 22. august til 30. august 2015 i Beijing i Kina.
Cylindilla
Cylindilla er en slekt av biller som tilhører den artsrike underfamilien Lamiinae i familien trebukker (Cerambycidae).
Sammuramat
Sammuramat eller Sammur-amat var dronning av Assyria i tiden 811–808 f.Kr. Hun var gift med Shamshi-Adad V, og ved hans død 811 f.Kr. ble han etterfulgt av sin sønn Adad-Nirari III (811 til 783 f.Kr.), men da sønnen var svært ung ble det til at hans mor, Sammuramat, var regent i hans sted i fire-fem år. Andre kronologier antyder at hennes regentskap varte fra 809 til 792 f.Kr.
Det er diskutert blant forskere om det faktisk var tilfelle at dronningen kunne være regent i Assyria. Hun er lite nevnt i samtidige assyriske inskripsjoner, men hun var uansett forbausende innflytelsesrik for sin tid. Det er antagelig hun som var opphavet til legenden om Semiramis.
Cylindilla
Utseende
Middelsstore, avlange, gråbrune trebukker. Antennene er nokså kraftige og lengre enn kroppen. Pronotum er tønneformet uten tenner på sidekantene. Dekkvingene er parallellsidige.
Sammuramat
Sammuramats stele har blitt funnet ved Assur, mens en inskripsjon ved Nimrud indikerer at hun var dominerende posisjon etter sin ektefelles død og derfor styrte på vegne av sin sønn.
Opedalsteinen
Opedalsteinen er betegnelsen på to ulike runesteiner fra Opedal i Ullensvang kommune, Hordaland. Den ene har innskrift datert til middelalderen, og ble funnet foran inngangen til en bygning på gården. Den andre har mye eldre innskrift, i den eldre futharken, og ble funnet under jorda i 1890, kanskje i forbindelse med en grav.
Cylindilla
Utbredelse
Slekten er utbredt i Sørøst-Asia (Japan og Kina inkludert Taiwan).
Opedalsteinen
Den yngste Opedalsteinen
I prost Gert Miltzows Presbyterologia fra 1679 omtaler han to liksteiner fra Opedal kirkegård, den ene med runeinnskrift. I 1825 forsøkte biskop Jacob Neumann å finne igjen runesteinen, men forgjeves. I 1890 ble steinen likevel funnet av sogneprest Johannes Brochmann. Den lå da som trappestein foran inngangen til en bygning på stedet, og var temmelig nedslitt. Brochmann sørget for å få sendt steinen til Bergens Museum.
På norrønt blir det: Àrtiđ Eiriks er þà er fimm nòttum er ....
På moderne norsk blir tolkningen: «Eiriks sjelemesse er når (det) er fem netter (før eller etter en ukjent dato)». Runene dateres til middelalderen.
Den eldste Opedalsteinen
Steinen ble funnet ved rydningsarbeid på gården Opedal i 1890, 20 meter fra en gravrøys. Gården hadde flere store gravfelt fra førkristen tid. Flere har ment at steinen opprinnelig lå eller stod på en gravhaug, eller kanskje lå over en flatmarksgrav.
Innskriften består av 34 tegn fordelt på to rader. Det har vært framsatt ulike tolkningsforslag, oppsummert i Grønvik (1996). Ett av innskriftens ord, som Grønvik leser /birgingu/, kan bety "begravelse".
Liste over gresk-ortodokse patriarker av Alexandria
Denne listen omfatter de gresk-ortodokse pavene og patriarkene av Alexandria og hele Afrika, dvs. fra skismaet mellom den ortodokse og den koptiske kirke i 536 og frem til i dag. For patriarker før 536 se liste over oldkirkens patriarker av Alexandria.
Sedisvakanse Sedisvakanse – med flere generalvikarer: Sedisvakanse Sedisvakanse
Списък на православните патриарси на Александрия Seznam alexandrijských řeckých ortodoxních patriarchů Liste der orthodoxen Patriarchen von Alexandria List of Greek Orthodox Patriarchs of Alexandria es:Anexo:Patriarcas ortodoxos de Alejandría Liste des patriarches orthodoxes d'Alexandrie Lijst van Grieks-orthodoxe patriarchen van Alexandrië Patriarca Grego Ortodoxo de Alexandria Список Александрийских патриархов Popis pravoslavnih patrijarha Aleksandrije Greek Orthodox Patriarch of Alexandria Grekisk-ortodox patriark av Alexandria
Camira
Camira er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utbredelse
Arten er bare kjent fra Malaysia.
Kypros under Vinter-OL 2018
Kypros deltok under Vinter-OL 2018 i Pyeongchang i Sør-Korea i perioden 9. – 25. februar 2018.
Evaniosomini
Evaniosomini er en artsrik gruppe av biller der de fleste av artene er knyttet til tørre miljøer.
Utseende
Middelsstore, avlange, brunlige til svarte skyggebiller med trådformede antenner. Noen har metallglans og kan overflatisk minne om løpebiller.
Levevis
I alle fall noen av artene kan finnes ved råtnende kadavere i tørre områder, gjerne områder med sparsom vegetasjon i randsonen av ørkener.
Utbredelse
Gruppen er utbredt i det vestlige Sør-Amerika og også i Namibia.
Diamond League 2022
Diamond League 2022 var 2022-utgaven av friidrettsturneringen Diamond League, som ble etablert i 2010. Diamond League blir organisert av World Athletics og startet i mai i Doha og ble avsluttet med finale i Zürich i september.
De to konkurransen i Kina ble avlyst grunnet koronapandemien. Et stevne i Polen ble arrangert istedenfor.
Konkurranseformat
Et nytt poengsystem ble innført i 2017. De åtte beste i hver øvelse i hvert Diamond League-stevne får poeng (8–7–6–5–4–3–2–1), gjennom de 13 første stevnene. Disse poengene brukes til å bestemme hvilke utøvere som blir kvalifisert for finalen, som arrangeres i Zürich i 2022. Utøveren som vinner en øvelse i finalen vinner denne øvelsen i Diamond League for sesongen. Vinneren mottar et trofé, 30.000 USD i premiepenger og en plass i kommende VM i friidrett.
Kvam Idrettslag
Kvam Idrettslag kan referere til:
Frankie Lymon
Franklin Joseph «Frankie» Lymon (født 30. september 1942 i Washington Heights i New York, død 27. februar 1968 samme sted) var en amerikansk sanger og låtskriver innen sjangrene rock'n roll og rhythm and blues. Han er mest kjent som førstesanger i rockegruppa The Teenagers der han var guttesopran som trettenåring. Hans største hit var gruppas egen Why Do Fools Fall In Love som kom i 1956. Lymon døde av en overdose heroin som 25-åring.
Tida med The Teenagers
Lymon vokste opp i en sangglad familie. Faren, en lastebilsjåfør, var med i gospelgruppa The Harlemaires, mens Frankie og brødrene Lewis and Howie sang i Harlemaire Juniors. Tolv år gammel tok Lymon kontakt med ei lokal doo-wop-gruppe, The Coupe De Villes, han blei kjent med gruppas førstesanger, Herman Santiago og blei etter hvert med i det som skifta navn til The Ermines, seinere The Premiers og endelig The Teenagers.
I 1955 skreiv Lymon, Santiago og et annet gruppemedlem, Jimmy Merchant, sangen «Why Do Fools Fall In Love», inspirert av en del kjærlighetsbrev en nabo hadde fått. De fikk prøvespille for produsenten George Goldner. Santiago blei forsinka til prøvespillinga. Lymon overtok da førstestemmen, og han beholdt denne posisjonen da gruppa fikk kontrakt. «Why Do Fools» blei utgitt tidlig i 1956 og nådde sjetteplass på Billboards popliste og førsteplass på rhythm-n-blues-lista. Det blei også en førsteplass på britiske lister. I løpet av de neste to åra hadde gruppa ytterligere et halvt dusin låter høyt inne på listene. Fra og med andre opptrykk av singel nummer to, «I Want You To Be My Girl», het gruppa offisielt Frankie Lymon & the Teenagers. I desember 1956 gav de ut albumet The Teenagers Featuring Frankie Lymon.
Solokarriere
Under en Europa-turne i 1957 hadde Lymon en del solonummer med playback på konsertene, og i september forlot han gruppa offisielt. Et påbegynt studioalbum blei da utgitt i hans navn aleine. Det vakte oppsikt da Lymon under et tv-show samme år dansa med ei hvit jente mens han sang. Dette blei av mange regna som skandaløst, og showet blei kort etter avvikla. Solokarrieren blei ingen stor suksess, ikke minst fordi Lymon kom i stemmeskiftet og ikke lenger kunne opptre med sin velkjente guttesopran. Hans høyeste listeplassering var nummer 58. The Teenagers fortsatte med ulike førstesangere, og i 1965 hadde de ei kort gjenforening med Lymon, uten at det var noen stor suksess.
Privatliv
Til tross for at han blei bare 26 år, var Lymon gift heile tre ganger. Det var juridisk tvilsomme sider ved alle ekteskapene, noe som kom tydelig fram i ei rekke arvemessige rettssaker.
Lymon gifta seg første gang i januar 1964 med Elizabeth Waters, som imidlertid ikke var skilt fra sin tidligere ektefelle da ekteskapet blei inngått. De to fikk dattera Francine, som døde bare få dager etter fødselen. I 1965 hadde Lymon et forhold til Zola Taylor (i gruppa The Platters), og hun hevder at de gifta seg i Mexico i 1965, noe det ikke er framlagt dokumentasjon på. I 1967 inngikk Lymon så ekteskap med skolelæreren Emira Eagle, men han var da ikke lovformelig skilt etter de tidligere giftermåla.
Ved femtenårsalderen hadde Lymon begynt å bruke heroin, og dette prega livet hans videre. I 1966 var han innlagt for avvenning, og etter dette gjorde han forsøk på å reetablere seg som artist. Han døde imidlertid av en overdose i februar 1968, dagen før ei planlagt plateinnspilling som var ment å skulle blåse nytt liv i karrieren hans. To allerede innspilte låter blei gitt ut seinere.
Juridiske etterspill
Juridiske spørsmål rundt hvem som var Lymons rette arving, blei aktualisert på 1980-tallet, etter at Diana Ross hadde stor suksess med «Why Do Fools ...». Etter flere runder i retten blei det fastslått at Eagle var rettmessig arving.
I denne sammenheng kom det også opp en sak om hvem som hadde skrevet sangen. Den første utgaven oppgav Lymon, Santiago og produsenten Goldner i fellesskap. På seinere utgaver var Santiago tatt vekk. Goldner solgte seinere sitt plateselskap til Morris Levy, hvorpå denne etter hvert blei registrert som opphavsperson ved sida av Lymon. I 1987 gikk Santiago og Merchant til sak mot Levy om rettighetene til sangen. De fikk først medhold, men denne avgjørelsen blei omgjort av en høyere rettsinstans på grunn av foreldelsesregler. Dermed er det Frankie Lymon og Morris Levy som står som opphavsmenn til «Why Do Fools Fall in Love».
Ettermæle
Tross sin relativt korte karriere anses Frankie Lymon & the Teenagers å ha hatt stor innflytelse på rock og rhythm-n-blues. Gruppa er sagt å være modellen for mange av Motowns vokalgrupper, ikke minst The Jackson 5 med Michael Jackson som førstesanger. På grunn av Lymons lyse guttesopran regnes de også som en forløper til de reine jentegruppene som dukka opp på 1950- og 1960-tallet. Michael Jackson, Ronnie Spector, Diana Ross , The Chantels , The Temptations , Smokey Robinson , Len Barry og The Beach Boys er blant dem som har omtalt The Teenagers som inspirasjonskilde. Lymon omtales også som «den første svarte tenåringssjarmøren» og «den første svarte tenårings-popstjerna».
Frankie Lymon and the Teenagers blei i 1993 innvotert som gruppe i Rock and Roll Hall of Fame og i 2000 i Vocal Group Hall of Fame.
Sergej Renev
Sergej Renev (født 3. februar 1985) er en kasakhstansk landeveissyklist. Han sykler for Astana Continental. I 2010 syklet han Vuelta a España.
Chiron (hypotetisk måne)
Chiron er navnet gitt til en hypotetisk måne til Saturn, oppdaget av Hermann Goldschmidt i 1861. Det har siden blitt fastslått at en slik måne ikke eksisterer.
Cyrix Cx486SRx²
Cyrix Cx486SRx², også kalt IBM Cx486SRx², er en tidligere fjerde generasjon 32-biter x86 mikroprosessor som ble utviklet av Cyrix Corporation og ble produsert av Texas Instruments. Mikroprosessoren ble lansert 6. september 1993.
Mikroprosessoren var i hovedsak en klokkedoblet versjon av Cyrix Cx486SLC.
Momofuku Andō
Momofuku Ando (安藤 百福), OSO, (født 5. mars 1910 i Chiayi på japansk Taiwan, død 5. januar 2007 i Ikeda i Osaka i Japan) var en taiwansk - japansk foreningsformann som skapte Nissin Food Products Co., Ltd. Han er kjent som skaperen av hurtigramen og «kopp nudler».
Tidlig liv
Ando ble født Wu Pai-fu i en rik Taiwansk familie i Chiayi, Taiwan i 1910, mens Taiwan var en del av det Japanske Keiserriket. Andos foreldre døde mens han var ung, og Ando ble oppfostret av besteforeldrene i byen Tainan på Taiwan. Besteforeldrene eide en liten tekstilbutikk, noe som inspirerte ham til å lage et eget tekstilfirma med 190 000 yen i Eirakuchō, Taipei da han var 22 år gammel. I 1933 gjorde Ando en forretningsreise til Osaka i Japan. Etter andre verdenskrig ble han japansk statsborger og flyttet til Japan, der han studerte ved Ritsumeikan University samtidig som han drev et lite reklamebyrå med arven fra foreldrene. På japnsk ble hans kinesiske navn 百福 lest som «Momofuku», mens «Andō» (安藤) er et normalt japansk etternavn.
Utvikling av instant-nudler
Fordi Japan fortsatt led av mangel på mat i etterkrigstiden, forsøkte det japanske helsedepartementet å oppfordre folk til å spise brød laget av hvetemel som ble levert av USA. Ando lurte på hvorfor brød ble anbefalt i stedet for nudler, som var mer kjent for japanere. Departementets svar var at selskapene som produserte nudler var for små og ustabile til at de kunne tilfredsstille landets behov, dette gjorde at Ando besluttet å utvikle produksjonen av nudler selv. Hans erfaringer overbeviste ham om at «fred vil komme til verden når folk har nok å spise.»
25. august 1958 markedsførte han den første pakken hurtignudler etter måneder med eksperimentering for å perfeksjonere stekemetoden. Produktet som fikk navnet Chikin Ramen etter den opprinnelige kyllingsmaken, ble opprinnelig betraktet som et luksuselement. Prisen var ¥ 35, rundt seks ganger så mye som det tradisjonelle Udon- og soba-nudler kostet på den tiden. Ando startet salget av det som ble det mest kjente produktet, Cup Noodle (Kappu Nūdoru), 18. september 1971. Her hadde han fått ideen at nudlene skulle selges i en vanntett beholder av isopor, slik at det bare var å helle på kokende vann. Ettersom prisene falt, ble ramen snart en blomstrende virksomhet. Etterspørselen verden over nådde 98 000 000 000 porsjoner i 2007. Per 2007, selges Chikin Ramen fortsatt i Japan, nå for rundt ¥ 60, eller omtrent en tredjedel av prisen på den billigste skålen med nudler i en japansk restaurant.
Ifølge Financial Times, gjorde Andos oppfinnelse av Cup Noodles i 1971, i en alder av 61 at populariteten til hurtignudler i utlandet. Han hadde observert at amerikanerne spiste nudler ved å bryte nudler i to, sette dem i en kopp, og helte varmt vann over nudlene. De spiste også dem med en gaffel i stedet for spisepinner. Ando ble inspirert, og følte at en Styrofoam kopp-med en smalere bunn enn topp-ville være den ideelle båten for å holde nudler og holde dem varme. Spising av nudler vil da være så enkelt som å åpne lokket, legge varmt vann og vente. Denne enkelheten, effektiviteten og den lave prisen på hurtignudler var med på å transformere Nissins lykke.
Ando ble gjentatte ganger hedret med medaljer av den japanske regjeringen og keiseren, inkludert The Order of the Rising Sun, Gold og Silver Star, Secons Class, i 2002 som er den nest mest prestisjetunge japanske dekorasjon for japanske sivile.
I mai 2009 publiserte Gotham Books The Ramen King and I: How The Inventor of Instant Noodles Fixed My Love Life, et minneord av Andy Raskin om hvordan Momofuku Ando forandret livet hans.
Død
Ando døde den 5. januar 2007 av hjertesvikt i Ikeda, Osaka prefektur i en alder av 96. Ando sin kone Masako, to sønner og en datter lever fortsatt etter Andos død. Ando hevdet at hemmeligheten bak helsen hans var at han spilte golf og spiste Chikin Ramen nesten hver dag. Det ble sagt å ha spist instant ramen til den dagen før han døde.
Kvam Idrettslag (Nord-Fron)
Kvam Idrettslag (stiftet 1919) er et idrettslag fra Kvam i Nord-Fron. Idrettslaget driver med fotball, sykling, langrenn og håndball.
Pierre Cazaux
Pierre Cazaux (7. juni 1983 i Saint Palais) er en fransk landeveissyklist. Han er fra den franske delen av Baskerland.
Mesolamia
Mesolamia er en slekt av biller som tilhører den store underfamilien Lamiinae i familien trebukker (Cerambycidae).
Utbredelse
Slekten er utbredt på New Zealand.
Intel 80486SX
Mikroprosessoren var en modifisert utgave av Intel 80486DX med flytetallsenheten inaktivert. Den var ment som en lavkost mikroprosessor.
Gasponia
Gasponia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, kraftige, lysbrune trebukker. Antennene er noe kortere enn kroppen. Pronotum har en kraftig tann noen bak midten av sidekanten. Dekkvingene har tallrike, små, svarte flekker.
Utbredelse
Slekten er vidt utbredt i Afrika inkludert Jemen.
Cyrix Cx486DRx²
Cyrix Cx486DRx², også kalt IBM Cx486DRx², er en tidligere fjerde generasjon 32-biter x86 mikroprosessor som ble utviklet av Cyrix Corporation og ble produsert av Texas Instruments. Mikroprosessoren ble lansert i 6. september 1993.
Mikroprosessoren var i hovedsak en klokkedoblet versjon av Cyrix Cx486DLC.
Uta Hagen
Uta Tyra Hagen (født 12. juni 1919 i Göttingen i Tyskland, død 14. januar 2004 i New York) var en tysk-amerikansk skuespiller.
Hagen var datter av en kunsthistoriker og en operasanger som emigrerte til USA i 1924. I 1938 debuterte hun på Broadway. Hennes mest kjente rolle var Martha i originaloppføringa av Hvem er redd for Virginia Woolf? på Broadway i 1962, som hun fikk en Tony for. I løpet av karrieren ble hun tildelt to til.
Hun opptrådte hovedsakelig på scenen, både i klassiske skuespill av Shakespeare og George Bernhard Shaw, og i mer moderne stykker skrevet av for eksempel Tennessee Williams. Hagen spilte sjelden inn filmer, blant de mest kjente er Den andre (1972) og Guttene fra Brasil (1978).
Hagen underviste i scenisk framstilling og produserte læremidler i temaet.
I åra 1938-1948 var hun gift med skuespilleren José Ferrer. Hun gifta seg med teaterlæreren Herbert Berghof i 1957 og de forble gift til han døde i 1990.
I 2001 fikk Hagen slag, og hun døde i 2004.
Elm (epostklient)
Elm (forkortelse for ELectronic Mail) er en tekstbasert epostklient som vanligvis er funnet på Unix og Unix-lignende operativsystemer. Første versjon ble lansert i 1986, og den ble snart populær som en av de første epostklienter som benyttet et tekstbasert brukergrensesnitt og som et verktøy med åpen kildekode.
Programmet ble utviklet av Dave Taylor, mens han arbeidet for Hewlett-Packard. Utviklingen foregikk senere hos et team av utviklere. Siste utgave var versjon 2.5.8, som ble lansert I august 2005.
Harringtonia
Harringtonia er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, kastanjebrune trebukker med uregelmessige, gule legdestriper på dekkvingene. Antennene er kraftige og litt sagtakkede. Pronotum et tønneformet uten tenner på sidene.
Utbredelse
Slekten er kjent fra Costa Rica, Panama og Bolivia.
Andorra under VM i friidrett 2015
Andorra deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Claudia Guri Moreno. . Hun deltok i lengdehopp for kvinner, men klarte ikke å kvalifisere seg til finalen
Ås-Ski-trinnet
Ås-Ski-trinnet er et stadium av isavsmeltningen i slutten av siste istid, nærmere bestemt ca. 10 400 – 10 200 før nåtid (BP).
På østsiden av fjorden har isavsmeltningen gått raskere, og Ås-Skitrinnet kan her skilles ut i fem avsmeltingsfaser, hver med sin endemorene.
Ås 1 er den sørligste. Den går fra Frogn sørøstover til Skiptvet, videre gjennom Degernes og krysser Haldenvassdraget nord for Femsjøen i Halden.
Ås 2 kan følges sørøst forbi Kråkstad kirke ned til Eidsberg kirke, derfra østover forbi Otteid i Marker.
Ås 3 kan følges fra Frogn østover og krysser Glomma like nord for Solbergfoss. Derfra går den over sørenden av Øgderen og forbi Rødenes kirke.
Ski 1 er lite tydelig, og sees i et kort intervall inne i Sverige nord for Store Le.
Ski 2 er svært markert mellom Frogn og like nord for Ski sentrum. Videre østover finnes det igjen ved Mørkfoss i utløpet av Øyeren.
Bruce Lipton
Bruce Lipton (født 21. oktober 1944 i New York) er en amerikansk biolog og forfatter.
Lipton er mest kjent for sin bok The Biology of Belief som ble utgitt i 2009. I denne boken hevder Lipton at sykdom både kan utløses og helbredes ved tankens kraft. Hans idéer har møtt faglig motstand, samtidig som de har gitt ham et stort navn blant alternative behandlere. Han har også holdt foredrag i Norge.
Lipton hevder at dagens skolemedisin er utgått på dato og at den bør byttes ut til fordel for homeopati. Han har også undervist i kiropraktikk. Hans hypoteser om sammenhengen mellom sinn og kropp har også blitt plukket opp av metamedisinere.
Polydeuces (måne)
Polydeuces er en av Saturns måner. Den befinner seg i Lagrangepunkt L5 til Dione. Månen ble oppdaget 24. oktober 2004 og fikk den midlertidige betegnelsen S/2004 S 5. Den heter også Saturn XXXIV.
Polydeuces er 3,5 kilometer i diameter og banen har en avstand på 377 396 km fra Saturn. Omløpstiden er 2,736915 dager.
Enotoschema
Enotoschema er en liten gruppe av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Enicodini er middelsstore, mer eller mindre brunlige trebukker. Antennene er noe kortere enn kroppen, pronotum uten pigger på sidene. På beina er lårene noe fortykkede. Dekkvingene er trukket ut til sprikende spisser bak og har gjerne hvite lengdestriper.
Utbredelse
Slekten er hjemmehørende på Ny-Caledonia.
Placido della Marra
Placido della Marra (født i 1560 i Napoli, død 2. desember 1620 i Melfi) var en italiensk katolsk prelat som var biskop av Melfi e Rapolla (1595–1620) og apostolisk nuntius til Keiseren (1612–1616).
Biografi
Den 21. juli 1612 ble han under pave Paul Vs pontifikat sendt som pavelig nuntius Ungarn og så til Keiseren, der han hadde virke til han bad om å få slutte og fikk dette invilget den 25. august 1616. Han var biskop av Melfi e Rapolla til sin død 2. desember 1620. Som biskop var han hovedkonsekrerende biskop av Melchior Klesl, biskop av Wien, og medkonsekrerende av Bartolomeo Cesi av Conza.
Episkopalgenealogi
Hans episkopalgenealogi er:
Werenskiold
Werenskiold er en norsk slekt som stammer fra en lagmann Werner Nielsen fra Danmark som kom til Norge. Hans tre sønner ble adlet Wærnschiold. En av de mer kjente er maleren Erik Werenskiold (1855–1938). En slektsbok ved Rolf Werenskjold ble utgitt i 1999.
Nord-Korea under VM i friidrett 2015
Nord-Korea deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen besto av tre utøvere, fordelt på to øvelser.
Resultater
(Q, q – kvalifisert, NM – ikke noe gyldig resultat, SB – årsbeste)
Itacolomi
Utbredelse
Arten lever i Mato Grosso, Brasil.
Butocrysa
Butocrysa er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstore, ensfarget lysbrun trebukk. Antennene er omtrent så lange som kroppen. Pronotum er bredest ved forkanten, jevnt tilsmalnende bakover, uten tenner på sidene. Det er nokså kraftig punktert med en blank midtstripe. Dekkvingene har litt skarpe, stumpkvinklede "skuldre" og er ellers jevnt tilsmalnende bakover.
Utbredelse
Arten lever i det sørøstlige Brasil.
Guam under VM i friidrett 2015
Guam deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver; Regine Tugade. Hun deltok i 100 meter for damer, men klarte ikke å kvalifisere seg fra forsøksheatet.
Makedonia under VM i friidrett 2015
FYR Makedonia deltok under VM i friidrett 2015 (utendørs) fra 22. august til 30. august 2015 i Beijing i Kina. Troppen bestod av en utøver, Riste Pandev. Han deltok i 100 meter for herrer, men klarte ikke å kvalifisere seg fra forsøksheatet.
Resultat
(Q, q – kvalifisert, NM – ikke noe gyldig resultat, SB – årsbeste)
Nils Ringdal
Nils Ringdal er navnet til flere personer:
SpiderTech-C10
SpiderTech-C10 (UCI-kode: SPI) var et profesjonelt kontinentallag. Laget hadde sin hovedbase i Canada og ble stiftet i 2008.
Laget hadde pause i 2013-sesongen for å fokusere på WordTour-status for 2014, men prosjektet ble aldri noe av.
E-postklient
En e-postklient, også kalt e-postprogram og e-postleser (engelsk: mail user agent (MUA)), er et dataprogram i kategorien gruppevare, som blir brukt til å aksessere og styre en brukers e-post.
Navnet «klient» refererer til at programmet kjører lokalt hos brukeren og kan kobles opp mot en tjener via et nettverk.
Webmail
Webmail gjør det mulig for en bruker å lese og skrive e-post gjennom en nettleser og blir normalt tilbudt gjennom internettleverandøren. En av fordelene med webmail er at den lar seg bruke uten spesifikk klientprogramvare, bortsett fra en nettleser, og at de fleste internettilbyderne tilbyr webmail som en del av tjenesten. En av bakdelene er at brukeren må være pålogget internett for å kunne benytte seg av tjenesten.
Kent Karlsson (fotballspiller)
Kent Karlsson (født 25. november 1945 i Arboga) er en svensk fotballtrener og tidligere fotballspiller.
Karlsson startet og avsluttet spillerkarrieren i IFK Eskilstuna, men lyktes best i Åtvidabergs FF, hvor han var en av nøkkelspillerne og lagets kaptein i dets storhetstid.
Han fikk 38 kamper på Sveriges herrelandslag i fotball og spilte både i Fotball-VM 1974 og Fotball-VM 1978.
Karlsson har etter spillerkarrieren trent en rekke lag i Skandinavia;IK Brage (Sverige), Bryne Fotballklubb (Norge), IFK Norrköping (Sverige), Kongsvinger IL (Norge), Lyngby BK (Danmark), Örebro SK (Sverige), IK Sleipner (Sverige), FC København (Danmark), Assyriska FF (Sverige), Västerås SK (Sverige), Åtvidabergs FF (Sverige) og Smedby AIS (Sverige).
Cremastinae
Utseende
Middelsstore, gjerne brunlige darwinvepser.
Levevis
De er parasitoider som snylter på larver av sommerfugler, av og til biller. De angriper helst larver som har et skjult levevis i ganger, tunneler eller miner i planter.
Utbredelse
Gruppen er utbredt i alle verdensdeler.
Richard Ekunde
Richard Ntomba Ekunde (født 4. august 1982 i Kinshasa) er en kongolesisk fotballspiller. Ekunde, som er forsvarsspiller, spiller for FC Trollhättan. Ekunde har tidligere spilt i Allsvenskan for GAIS, samt i Tippeligaen med Viking FK. Han har også spilt landslagsfotball for Den demokratiske republikken Kongo.
Karriere
Ekunde var en av fem kongolesiske spillere som ble hentet fra Kinshasa City til Djurgårdens IF i 2002. I 2003 ble Ekunde lånt ut til Åtvidabergs FF, og overgangen ble permanent i forkant av 2005-sesongen.
I desember 2005 signerte Ekunde en treårsavtale med Göteborgsklubben GAIS, og har siden vært i klubbens startoppstilling. I 2007 forlenget Ekunde kontrakten med GAIS til etter 2012-sesongen. Han mottok samme år utmerkelse som årets spiller for klubben.
Mitsumi Electric
Mitsumi Electric Co., Ltd. (japansk: ミツミ電機株式会社, Mitsumi Denki Kabushiki-gaisha) er en japansk produsent av forbrukerelektronikk, som ble grunnlagt januar 1954.
Selskapet er listet på Tokyo Stock Exchange, og er en del av aksjeindeksen Nikkei 225. Selskapet leverer sine produkter via underleverandører i Asia, Europa og Nord-Amerika.
Snart 17 (album)
Snart 17 er et musikkalbum med Anne Grete Preus. Albumet ble utgitt i 1984 og inneholdt filmmusikken til filmen Snart 17
Calypso (måne)
Calypso er en av Saturns måner. Månen ble oppdaget av Pascu, Seidelmann, Baum og Currie i 1980 og fikk navnet 1980 S 25. I 1983 fikk månen det offisielle navnet Calypso etter Kalypso i den greske mytologien. Den fikk også navnet Saturn XIV.
Calypso deler omløpsbane med Tethys og holder til i Tethys bakre lagrange-punkt, 60 grader bak Tethys. Månen Telesto ligger i det fremre lagrange-punktet, 60 grader foran Thetys.
Som mange andre små måner og asteroider har Calypso en uregelmessig form med mange overlappende kratre og overflaten synes å bestå av fint materiale som sletter ut mange av kratrene.
Widgetverktøy
Et widgetverktøy, også kalt widgetbibliotek, GUI-verktøy og UX-bibliotek, er et bibliotek eller en samling biblioteker som inneholder et sett med grafiske styreelementer, også kalt widgets, som brukes til å konstruere programmers grafiske brukergrensesnitt.
Kjente verktøy er Qt og GTK+.
Svømming under Sommer-OL 1912 – 100 meter ryggsvømming herrer
Øvelsen 100 meter ryggsvømming herrer ved Sommer-OL 1912 fant sted mellom tirsdag 9. og lørdag 13. juli i Djurgårdsbrunnsviken. Det var andre gangen øvelsen var på programmet siden den ble introdusert i 1908. I 1904 var distansen 100 yard.
Alf Monrad Knudsen
Andre verdenskrig
I løpet av krigen var han i Sachsenhausen, Auschwitz, Birkenau, Buchenwald og Majdanek. I 1941 ble han tatt av SS-offiserer i Halden under et forsøk på å rømme til Sverige. Han ble sendt til Møllergata i Oslo, hvor tyskerne hadde et fengsel, og han ble deretter transportert til Tyskland med DS «Donau».
Svømming under Sommer-OL 1912 – 100 meter ryggsvømming herrer
Harry Svendsen og John Johnsen representerte Norge i øvelsen. Ingen av dem gikk videre fra de innledende forsøksheatene.
Alf Monrad Knudsen
Andre verdenskrig
Han ble satt fri etter hjelp fra norske studenter som jobbet i Buchenwald, og ble til slutt reddet av grev Folke Bernadottes hvite busser og ble transportert til Malmö.
Kirkhaugen ungdomsskole
Kirkhaugen ungdomsskole var en ungdomsskole i bydelen Rønvik som ble lagt ned i 2007 grunnet plassmangel og generelt dårlige forhold. Skolen dekket 8.–10. klasse (tidligere 7.–9. klasse) i strøkene Nedre Rønvik, Vollen og Kvalvika i Rønvik, og bydelene Skivika og Løpsmarka.
Alf Monrad Knudsen
Hvite busser til Auschwitz
Hans første tur med Hvite busser til Auschwitz gikk med Jeløy Folkehøyskole i januar 1995, da det var 50-årsmarkering ved leiren Auschwitz.
Biografien om Alf Monrad Knudsen Fanget ble gitt ut på Gyldendal forlag. Forfatter av denne boken er Øystein Franck-Nielsen
Utmerkelser
Den 26. mai 2014 mottok Knudsen Kongens fortjenstmedalje.
Kirkhaugen ungdomsskole
Skolen ble nedlagt i 2007, og istedenfor begynte elevene fra Løpsmarka og Skivika på nyoppussede Løpsmark skole, mens elevene fra Rønvika (som tidligere gikk på Kirkhaugen) begynte på nyoppussede Rønvik skole. Skillet går på nord- og sørsiden av Bratten Aktivitetspark, som ligger mellom strøkene Kvalvika og Bratten.
Svømming under Sommer-OL 1912 – 100 meter ryggsvømming herrer
Rekorder
Dette var de gjeldende verdens- og olympiske rekorder før Sommer-OL 1912.
Den olympiske rekorden ble slått de det aller første heatet. Harry Hebners 1.21,0 i det første heatet stod inntil Hebner svømte igjen. I den første semifinalen forbedret han sin egen nye rekord til 1.20,8. Han klarte ikke å slå den tiden i finalen, men vant allikevel med over ett sekund foran andremannen.
Kvartfinaler
De to første i hvert heat sammen med den svømmeren som ellers var raskest gikk videre.
Semifinaler
De to første i hvert heat i tillegg til den som ellers svømte raskest gikk videre til finalen.
Kolbotn-Garden
Kolbotn-Garden er et norsk drillkorps fra Nordre Follo i Viken.
Stiftelse og forhistorie
Kolbotn-Garden ble stiftet av Bjørg Aukner 5. desember 1959 som et drillkorps for piker. Initiativet til korpset ble tatt av Bjørg Aukner og Arvid Leira. På denne tiden var det ingen andre alternativer for jenter til å spille i korps, da det eneste andre korpset på Kolbotn var Kolbotn Guttemusikkorps. Til å begynne med var det 16 trommepiker som spilte trommer og cymbal. Den første opptredenen ble gjort på 17. mai i 1960. I 1962 stilte korpset for første gang opp med signaltrompeter av Hans Majestets Kongens Gardes modell. I 1964 viste korpset sine første enkle drilløvelser, og i 1965 viste korpset for første gang et helt drillprogram (tattoo). Korpset hadde nå funnet sin form.
Aegir (måne)
Aegir er en av Saturns måner. Den ble oppdaget av Scott S. Sheppard, David C. Jewitt, Jan Kleyna og Brian G. Marsden 2005, og fikk da den midlertidige betegnelsen S/2004 S 10. Den heter også Saturn XXXVI.
Kolbotn-Garden
I dag
Korpset er Norges eneste «Marching showband» for jenter, med en besetning som idag består av trommer, paradetrommer, to-tone-trommer, trompeter og marsj-tromboner. Kolbotn-Garden har, helt fra det ble stiftet og frem til i dag, vært en av de mest kjente attraksjonene på sitt hjemsted. Med sine tattoo-opptredener, som lages ny for hvert år, har korpset representert Kolbotn og Norge på mange reiser og festivaler i inn og utland. Korpset har også deltatt på flere opptredener sammen med Hans Majestet Kongens Garde.
Aegir (måne)
Aegir er 6 km i diameter og har en gjennomsnittlig avstand på 19,350,000 km fra Saturn. Den har en helning på 167° mot ekliptikken (140° mot Saturns ekvator) i en retrograd retning og med en eksentrisitet på 0,237.
Liebermannvillaen
Liebermannvillaen (tysk:Liebermann-Villa) er den tidligere sommervillaen til den tyske maleren Max Liebermann. Villaen ligger direkte ved Store Wannsee i Berlin og har fra april 2006 vært tilgjengelig som museum.
Aegir (måne)
Den er oppkalt etter Æge, en jotne fra norrøn mytologi.
Kolbotn-Garden
I dag
Kolbotn-Garden mottok Oppegård Rotaryklubbs æresbevisning Certificate of Appreciation i 2010
Liebermannvillaen
Max Liebermann
Max Liebermann (1847–1935) var en av grunnleggerne til Berlin Secession og president for det prøyssiske kunstakademiet (1920–1933), da han ble kastet av nasjonalsosialistene. Liebermann malte i huset ca 200 bilder fra hagen og noen av dem er utstilt i andre etasje.
Huset
Liebermann kjøpte i 1909 den 7260 m² store tomten. Allerede i 1910 tilbrakte den på det tidspunkt 63 år gamle og meget suksessrike maleren sin første sommer i huset, sammen med familien. De neste 25 årene skulle han tilbringe somrene her, mens han ellers i året bodde i sitt hus ved Brandenburger Tor. Liebermann innredet sitt atelier i andre etasje av sommervillaen som han kalte Slottet ved sjøen.
Hagen
Den langstrakte tomten er delt av huset selv. Fra terrassen foran villaen har man utsikt over Grosser Wannsee og et parkanlegg strekker seg ned til sjøen. Langs den ene siden av plenen finnes bjørkelunden hvor trærne vokser vilt, og på motsatt side formete hekker. På baksiden av huset finnes staude- og grønnsakhage.
Museet
I museet er flere av Liebermanns verker utstilt, og det finnes også rom for skiftende utstillinger. Huset inneholder også en dokumentasjonsutstilling.
Themis (hypotetisk måne)
Themis er navnet gitt til en hypotetisk måne til Saturn, annonsert av William Henry Pickering 28. april 1905 etter at han hadde oppdaget den noen år tidligere. Han ga månen navnet Themis. De fotografiske platene hvor månen angivelig skulle ha vært – tretten totalt – fordelte seg over en periode fra 17. april til 8. juli 1904. Ingen andre astronomer har imidlertid bekreftet Pickerings funn.
I april 1861 trodde Hermann Goldschmidt at han hadde oppdaget en ny måne til Saturn, mellom Titan og Hyperion. Han kalte denne for Chiron. Chrion eksisterer heller ikke, men navnet ble tatt i bruk senere for kentaur 2060 Chiron.
Den faktiske tiende månen til Saturn (i rekkefølge etter oppdagelse) var Janus som ble oppdaget i 1966 – og senere bekreftet i 1980. Banen til Janus ligger langt fra den foreslåtte banen til Themis.
Det finnes også en asteroide med navn 24 Themis.
Dvergfjesing
Dvergfjesing (Echiichthys vipera) er en saltvannsfisk.
Fisken har giftkjertler som er forbundet med en pigg på gjellelokket og piggstrålene i første ryggfinne. Den regnes som den farligste fjesingarten i Europa, både på grunn av sterk gift, og fordi den finnes på så grunt vann at badende kan komme i kontakt med den. Stikkene er svært smertefulle, og det har også forekommet dødsfall.
Utseende
Fisken ligner på slektningen fjesing (Trachinus draco), men er mindre, øynene sitter ikke så tett sammen, og brystfinnene er avrundet; ikke tvert avskåret. Første ryggfinne har 5–8 piggstråler, og andre ryggfinne har 21–24 bløtstråler. Gattfinnen har én piggstråle og 24–26 bløtstråler. Fargen er gulbrun med brune flekker, som av og til danner langsgående striper. Den blir opptil 15 cm lang.
Oppførsel
Dvergfjesingen lever på 1–150 meters dyp. Om dagen ligger den nedgravd i sand, så bare øvre del av hodet og første ryggfinne stikker opp. Om natten er den mer aktiv og fanger krepsdyr og småfisk som sil og kutlinger.
Dvergfjesingens stikk er karakterisert som mer giftig enn et hoggormbitt. Stikket gir voldsomme smerter og kraftige hevelser. Som regel blir folk stukket når de tråkker på fisken som om dagen gjemmer seg i sandbunnen, og badesko anbefales.
Utbredelse
Fisken er utbredt i det østlige Atlanterhavet fra Skottland, Norge og Danmark sørover til Marokko, Madeira og Kanariøyene. Den finnes også i hele Middelhavet.
Norge
De første funnene av dvergfjesing i norske farvann ble gjort i Skagerrak i 2018, og det ble også gjort flere funn av arten på badestrender ved Sjøsanden i Mandal i september 2021.
Bergelmir (måne)
Bergelmir er en av Saturns måner, oppdaget av Scott S. Sheppard, David C. Jewitt, Jan Kleyna og Brian G. Marsden i 2005. Månen fikk da den midlertidige betegnelsen S/2004 S 15. Den heter også Saturn XXXVIII.
Bergelmir er ca. 6 kilometer i diameter og har en gjennomsnittlig avstand på 18,750,000 km fra Saturn. Den har en helning på 157° mot ekliptikken (134° mot Saturns ekvator), i en retrograd retning og med en eksentrisitet på 0,152.
Den ble navngitt i april 2007 etter Bergelmir som var en jotne i den norrøne mytologien og sønnesønn av Ymir.
Sverre Aasland
Aasland to svenneprøve som murer i 1920 og realartium i 1922 ved Hegdehaugen skole. Han ble utdannet til arkitekt ved Technische Hochschule i München og tok diplomeksamen i 1926. Han fikk håndverksbrev som murmester i 1927.
Frem til samarbeidet med Arne Korsmo arbeidet Aasland i familiefirmaet Ole Sofus Aasland & Sønner. Hans første store selvstendige verk var en boligblokk i overgang mellom nyklassisme og funksjonalisme i Evald Ryghs gate 16 i Oslo som ble tegnet i 1927.
I årene 1928-1935 drev han arkitektfirmaet Aasland og Korsmo sammen med Korsmo. Samarbeidet ble innledet med tegningen av boligblokken Pavels gate 6 i Oslo i 1928. Sammen tegnet Aasland og Korsmo over 40 hus i det tidligere Aker, nå Ullern, Vestre og Nordre Aker bydel i Oslo. Flere områder på Frøen, Blindern, Vinderen og Ullevål ble regulert og bebygget av Aasland og Korsmo. Mest kjent er reguleringen av Havna allé ved Blindernveien stasjon i Oslo. Her oppførte de 12 villaer og mottok Houens diplom for Villa Dammann. I 1934 begynte Aasland arbeidet med Villa Riise på Hamar, og denne og Villa Damman regnes for å være to av de viktigste villaene i den internasjonale funksjonalistiske stilen i Norge.
Kakebestikk-kniv
Kakebestikk-kniv er en stor spadeformet kniv til å skjære opp og til å severe bløte kaker med. Den brukes gjerne sammen med en kakebestikkgaffel, og om sammenhørende deler brukes betegnelsen kakebestikk.
Sverre Aasland
Aasland og Korsmos kanskje mest toneangivende verk er tre- og murvillaen Lille Frøensvei 16 i 1929. Det er den mest publiserte villaen på 30-tallet og ble i forbausende stor utstrekning brukt i reklamer og artikler som beskrev villaene i samtiden. Villaen ble publisert på forsiden av arkitektenes bransjeblad Byggekunst og har vært forbilde for tusenvis av villaer på 1930-tallet. Her skapte Aasland og Korsmo den norske funksjonalismen.
Etter at samarbeidet med Korsmo opphørte etablerte Aasland eget kontor og samarbeidet med flere andre arkitekter frem mot 1940, blant annet Erling Viksjø og Ulf Nyquist. Sistnevnte hadde Aasland kontorfellesskap med i 1937-40. Aaslands mest kjente verk fra denne perioden er Krusesgate 7b i Oslo (1937), en funksjonalistisk flermannsbolig.
I 1963 flyttet Aasland til Sveits og skiftet navn til Lasanda.
Arbeider
Noen utførte arbeider:
Gudlaug
Gudlaug er et kvinnenavn og et mannsnavn med norrøn opprinnelse. Det er i dag brukt som kvinnenavn i Norge. Navnet er mest utbredt på Island, der det brukes både som kvinnenavn (Guðlaug) og mannsnavn (Guðlaugur).
Etymologi
Kvinnenavnet Gudlaug har opprinnelse i norrøne Guðlaug, som er dannet av guðr, «gud», og laug, «dedikert». Gullaug er en norrøn og norsk variant av navnet.
Mannsnavnet Gudlaug har opprinnelse i norrøne Guðlaugr, som var en maskulin form av Guðlaug.
Utbredelse
Kvinnenavnene Guðlaug og Gullaug er tilsammen kjent brukt i 23 runeinnskrifter fra vikingtiden, og navnene var derfor sannsynligvis svært utbredt i Norden på den tiden. Mannsnavnet Guðlaugr er ikke kjent brukt i noen runeinnskrifter, og var derfor sannsynligvis lite brukt. Navnene har senere vært mindre brukt. Gudlaug var i bruk i Norge i middelalderen, både som mannsnavn og kvinnenavn, men var ikke blant de mest brukte navnene. Over 10 forskjellige personer med navnet er nevnt i Regesta Norvegica.
Gudlaug er i dag brukt som kvinnenavn i Norge. Navnet er mest utbredt på Island, i formen Guðlaug.
Mannsnavnet Gudlaug er ikke lenger i bruk, men på Island er Guðlaugur er vanlig navn.
Kjente personer med navnet
Personene i listen er ordnet kronologisk etter fødselsår.
Boris Pistorius
Boris Ludwig Pistorius (født 1960) er en tysk politiker (SPD). Han var fra november 2017 til 2023 innenriks- og sportsminister i den tyske delstaten Niedersachsen. Fra 2006 til 2013 var han borgermester i Osnabrück. Pistorius er 19. januar 2023 forsvarsminister i Tyskland.
Krepsekniv
Krepsekniv er en kniv til å spise kreps med. Krepsekniven har et kort, stivt blad til å skjære og brekke opp krepseskallet med, og den har et hakk i eggen for å få tak til å brekke opp klørne. Krepsekniver har et relativt langt skaft for at kniven skal ligge godt i hånden.
Bestla (måne)
Bestla er en av Saturns måner, oppdaget av Scott S. Sheppard, David C. Jewitt, Jan Kleyna og Brian G. Marsden i 2005. Den fikk da den midlertidige betegnelsen S/2004 S 18. Den heter også Saturn XXXIX.
Bestla er 7 km i diameter og har en gjennomsnittlig avstand på 19,650,000 km fra Saturn. Den har en helning på 147° mot ekliptikken (151° mot Saturns ekvator) i en retrograd retning og med en eksentrisitet på 0,5176.
Viola Florence Barnes
Viola Florence Barnes (født 28. august 1885 i Albion i Nebraska i USA, død 1. juli 1979) var en amerikansk historiker og forfatterinne, en av de fremste kvinnelige historikere i USA under første halvdel av 1900-tallet.
Viola Florence Barnes studerte ved University of Nebraska og ved Yale University. Hun underviste ved Smith College (1933) og Mount Holyoke College (1933–1952). I 1940 ble hun æret av Women's Centennial Congress som en av hundre fremgangsrike kvinner som hadde utmerket seg innen områder som tisligere hadde vært lukket for kvinner.
George Perle
George Perle (født 6. mai 1915, død 23. januar 2009) var en komponist og musikkteoretiker fra USA.
Perle ble født i Bayonne i New Jersey. Han ble senere uteksaminert fra DePaul University, hvor han studerte med blant annet Wesley LaViolette og fikk privatundervisning av Ernst Krenek.